1η Πρόσκληση Υποβολής Προτάσεων στα πλαίσια του Προγράμματος Συνεργασίας Interreg V/A Ελλάδα Ιταλία (EL-IT) 2014-2020
Ο γενικός στόχος του Προγράμματος «Ελλάδα - Ιταλία» είναι «η ενίσχυση της ανταγωνιστικότητας και της εδαφικής συνοχής στην περιοχή προς την κατεύθυνση της αειφόρου ανάπτυξης μέσω της σύζευξης του δυναμικού εκατέρωθεν της θαλάσσιας διασυνοριακής γραμμής».
Ο γενικός αυτός στόχος θα επιτευχθεί μέσω των ακόλουθων στρατηγικών στόχων:
· Στρατηγικός Στόχος 1: Υποστήριξη της βιώσιμης οικονομικής ανάπτυξης, εστιάζοντας στα κοινά συγκριτικά πλεονεκτήματα
· Στρατηγικός Στόχος 2: Βελτίωση της δυνατότητας πρόσβασης στα δίκτυα και τις υπηρεσίες στην περιοχή συνεργασίας, ώστε να ενισχυθεί η κινητικότητα των ανθρώπων και των αγαθών
· Στρατηγικός Στόχος 3: Βελτίωση της ποιότητας ζωής, συντήρηση και αποτελεσματική διαχείριση του περιβάλλοντος και αύξηση της κοινωνικής και πολιτιστικής συνοχής
Οι τρεις στρατηγικοί στόχοι εκφράζονται σε αντίστοιχους Άξονες Προτεραιότητας, με ειδικότερους στόχους για τον καθέναν από αυτούς, οι οποίοι είναι οι εξής:

· Άξονας Προτεραιότητας 1: «Ενίσχυση της ανταγωνιστικότητας και της καινοτομίας» 

· Στόχος 1.1: Ενίσχυση της αλληλεπίδρασης μεταξύ της έρευνας, της καινοτομίας και της επιχειρηματικότητας

· Στόχος 1.2: Διαπεριφερειακή προώθηση προηγμένων νέων τεχνολογιών

· Άξονας Προτεραιότητας 2: «Βελτίωση της προσβασιμότητας σε βιώσιμα δίκτυα και υπηρεσίες» 

· Στόχος 2.1: Προώθηση της διασυνοριακής ολοκληρωμένης αειφόρου διασύνδεσης

· Στόχος 2.2: Βελτίωση των μεταφορών, καθώς και των δικτύων και υπηρεσιών πληροφόρησης και επικοινωνίας 

· Άξονας Προτεραιότητας 3: «Βελτίωση της ποιότητας ζωής, προστασία του περιβάλλοντος και ανάπτυξη της κοινωνικής και πολιτιστικής συνοχής» 

· Στόχος 3.1: Προώθηση της κοινωνικής και πολιτιστικής ολοκλήρωσης

· Στόχος 3.2: Προώθηση και βελτίωση της από κοινού προστασίας και διαχείρισης των φυσικών πόρων, πρόληψη των φυσικών και τεχνολογικών κινδύνων

· Στόχος 3.3: Προστασία της υγείας

· Άξονας Προτεραιότητας 4: «Τεχνική Υποστήριξη Εφαρμογής» (με οριζόντιο χαρακτήρα) 

· Στόχος 4.1: Υποστήριξη της διαχείρισης, παρακολούθησης, εφαρμογής και ελέγχου των δράσεων του προγράμματος

· Στόχος 4.2: Υποστήριξη της δημοσιότητας και επικοινωνίας του Προγράμματος

Η 1η Πρόσκληση υποβολής προτάσεων έργων στο Πρόγραμμα Συνεργασίας Interreg V/A Greece-Italy (EL-IT) 2014-2020 αφορά τους Άξονες Προτεραιότητας 1, 2 και 3 και έχει συνολικό προϋπολογισμό 53.148.184,00 ευρώ, εκ των οποίων τα 45.175.956,40 ευρώ αποτελούν κοινοτική συνδρομή και τα 7.972.227,60 ευρώ εθνικούς πόρους των δύο συμμετεχουσών χωρών.
Δικαιούχοι::

1. Εθνικές, περιφερειακές και τοπικές, δημόσιες αρχές

2. Οργανισμοί δημοσίου δικαίου

3. Οργανισμοί ιδιωτικού δικαίου: Μη κερδοσκοπικές εταιρείες
Επιλέξιμες περιοχές του προγράμματος είναι οι Περιφέρειες Δυτικής Ελλάδας (νομοί Αιτωλοακαρνανίας και Αχαΐας), Ιονίων Νήσων (νομοί Κέρκυρας, Λευκάδας, Κεφαλονιάς και Ζακύνθου) και Ηπείρου (νομοί Ιωαννίνων, Πρεβέζης και Θεσπρωτίας) στην Ελλάδα, καθώς και η Περιφέρεια Απουλίας στην Ιταλία (επαρχίες Μπάρι, Μπρίντεζι και Λέτσε). Οι νομοί Ηλείας και Άρτας στην Ελλάδα και οι επαρχίες Ταράντο και Φότζια στην Ιταλία εντάσσονται στο Πρόγραμμα ως όμορες περιοχές.
Συνολικός Προϋπολογισμός Δράσης: €53.148.184,00
Καταληκτική Ημερομηνία Υποβολής : 15/10/2016

